Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Latino di base, 8-1-2018, Massimo Manca**

(brutta qui, bella sul retro; non usare altri fogli)

Biografia con dizionario

[5] Clarissimum deinde Homeri inluxit ingenium, sine exemplo maximum, qui magnitudine operis et fulgore carminum solus appellari poeta meruit; 2 in quo hoc maximum est, quod neque ante illum, quem ipse imitaretur, neque post illum, qui eum imitari posset, inventus est. Neque quemquam alium, cuius operis primus auctor fuerit, in eo perfectissimum praeter Homerum et Archilochum reperiemus. 3 Hic longius a temporibus belli, quod composuit, Troici, quam quidam rentur, abfuit; nam ferme ante annos nongentos quinquaginta floruit, intra mille natus est. Quo nomine non est mirandum, quod saepe illud usurpat "OIOI NYN BROTOI EISIN"; hoc enim ut hominum, ita saeculorum notatur differentia. Quem si quis caecum genitum putat, omnibus sensibus orbus est.

(Velleio Patercolo)

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Latino di base, 8-1-2018, Massimo Manca**

(brutta qui, bella sul retro; non usare altri fogli)

Biografia senza dizionario (tradurre anche il titolo)

Tiberius Gracchus, nunc graviter ferens aliquid a se pactum infirmari, nunc similis vel iudicii vel poenae metuens discrimen, tribunus plebis creatus, vir alioqui vita innocentissimus, ingenio florentissimus, 2 proposito sanctissimus, tantis denique adornatus virtutibus, quantas perfecta et natura et industria mortalis condicio recipit, P. Mucio Scaevola L. Calpurnio consulibus abhinc annos centum sexaginta duos descivit a bonis.

(da Velleio Patercolo)

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 8-1-2018, Massimo Manca**

(brutta qui, bella sul retro; non usare altri fogli)

Fedro con dizionario

**De Fure et Sicario**.

Consociata opera, rem communiter gerebant facinorosi duo - unus fur, alter sicarius; quadam nocte venere in aedes agricolae, ut putabatur, non pauperis, cuius cum non solum aedes compilandas, sed etiam abigenda animalia fur censeret. "Recte", inquit sicarius, "illo interfecto, omnia exequi poterimus." "Prius tamen", inquit fur, "bovem unam aut alteram educamus, ut, si forte tumultus oriatur et fugiendum sit, aliquid abstulerimus." "Non placet hoc mihi," inquit sicarius, "ne pater familias strepitu excitatus eripiatur manibus meis. "At hoc," fur, "melius est," inquit. "Immo illud", inquit sicarius. Ita, inter rixas, iratus fur patrem familias inclamat, et vigilare iubet ne vitam amittat. Qui excitatus etiam res suas servavit.

(Camerarius, 1539)

**De columba et pica**

Columba, interrogata a pica, quid eam induceret ut in eodem semper loco nidificaret, cum eius pulli inde semper surriperentur. “Simplicitas”, respondit. Haec indicat fabula facile esse viros probos saepe decipi.

(Laurentius Abstemius, 1499)

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 8-1-2018, Massimo Manca**

(brutta qui, bella sul retro; non usare altri fogli)

Fedro senza dizionario (tradurre anche il titolo)

**Agricola et filii**

Agricola senex, cum mortem sibi appropinquare sentiret, filios convocavit, quos, ut fieri solet, interdum discordare noverat, et fascem virgularum afferri iubet. Quibus allatis, filios hortabatur, ut hunc fascem frangerent. Quod cum facere non possent, distribuit singulis singulas virgas, iisque celeriter fractis, docuit illos, quam firma res esset concordia, quamque imbecillis discordia.

(J&D Latin Reader, 1857)

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 8-1-2018, Massimo Manca**

(brutta qui, bella sul retro; non usare altri fogli)

**Marziale con dizionario**

**6, 93**

Tam male Thais olet quam non fullonis auari  
     testa uetus media, sed modo fracta uia,  
non ab amore recens hircus, non ora leonis,  
     non detracta cani transtiberina cutis,  
pullus abortiuo nec cum putrescit in ouo,              5  
     amphora corrupto nec uitiata garo.  
Virus ut hoc alio fallax permutet odore,  
     deposita quotiens balnea ueste petit,  
psilothro uiret aut acida latet oblita creta  
     aut tegitur pingui terque quaterque faba.              10  
Cum bene se tutam per fraudes mille putauit,  
     omnia cum fecit, Thaida Thais olet.

***Spect*. 19**

Qui modo per totam flammis stimulatus harenam  
     sustulerat raptas taurus in astra pilas.  
Occubuit tandem cornuto adore petitus,  
     dum facilem tolli sic elephanta putat.

**6, 62**

Amisit pater unicum Salanus  
cessas munera mittere, Oppiane?  
Heu crudele nefas malaeque Parcae!  
Cuius uulturis hoc erit cadauer?

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 8-1-2018, Massimo Manca**

(brutta qui, bella sul retro; non usare altri fogli)

Marziale senza dizionario

**6, 49**

Non sum de fragili dolatus ulmo,  
nec quae stat rigida supina uena  
de ligno mihi quolibet columna est,  
sed uiua generata de cupressu:  
quae nec saecula centiens peracta              5  
nec longae cariem timet senectae.  
Hanc tu, quisquis es o malus,timeto:  
nam si uel minimos manu rapaci  
hoc de palmite laeseris racemos,  
nascetur, licet hoc uelis negare,              10  
inserta tibi ficus a cupressu.